**15.06.2020**

**Comunicat de presă**

**Absolvenții clasei a VIII-a din județul Călărași au participat la prima probă scrisă din cadrul Evaluării Naționale (sesiunea 2-27 iunie 2020)**

**În județul Călărași, la proba scrisă de Limbă și literatură română au fost prezenți 2092 candidați, iar 321 nu s-au prezentat la examen.**

Subiectul și baremul de corectare pentru proba de Limba și literatura română au fost publicate de către Centrul Național de Politici și Evaluare în Educație, pe site-ul subiecte.edu.ro, la ora 15.00.

Următoarea probă va avea loc miercuri, 17 iunie, la Matematică.

**Primele rezultate vor fi afișate luni, 22 iunie,** până la ora 14:00. Contestațiile pot fi depuse atât în format fizic, cât și electronic, în zilele de 22 iunie (în intervalul orar 16:00 - 19:00) și 23 iunie (în intervalul orar 8:00 - 12:00). În acest caz, al depunerii contestațiilor, candidații completează, semnează și depun/transmit electronic și o declarație-tip în care se menționează faptul că au luat cunoștință că nota acordată ca urmare a soluționării contestației poate modifica, după caz, nota inițială, prin creștere sau descreștere. Pentru candidații minori, declarația-tip este semnată și de către părinții/reprezentanții legali ai acestora.

**Rezultatele finale vor fi anunțate sâmbătă, 27 iunie.**